recursal/SuperWikiNEXT-32B huggingface dataset:
**Alexander Göran Jacob Ehrnrooth** (s. 26. maaliskuuta 1974) on suomalainen liikemies ja Fiskars Oyj:n hallituksen varapuheenjohtaja. Alexander Ehrnrooth valmistui kauppatieteen maisteriksi Svenska handelshögskolanista 1998, ja hänet valittiin Fiskarsin hallitukseen vuonna 2000. Ehnroothin sijoitusyhtiö Virala Oy Ab on Fiskarsin suurin osakkeenomistaja.

Ehrnrooth on tehnyt 2000-luvulla sijoituksia myös muihin suomalaisyrityksiin ja toiminut niiden hallituksissa. 

Vuonna 2007 Alexander Ehrnrooth valittiin kartonkiyhtiö Stromsdalin hallituksen jäseneksi hänen nostettuaan omistustaan yrityksessä sijoitusyhtiönsä kautta 27 prosenttiin. Marraskuussa 2008 Stromsdal ajautui konkurssiin.

Alexander Ehrnrooth oli konkurssiin syksyllä 2013 haetun Tiimarin pääomistaja. Tiimarin suurin yksittäinen osakkeenomistaja oli Alexanderin isän, Göran J. Ehrnroothin perheen yhteinen sijoitusyhtiö Unioca Oy 65 prosentin osuudella, minkä lisäksi Alexander omisti Tiimarista oman sijoitusyhtiönsä Belgrano Investments Oy:n kautta 4,5 prosenttia. Konkurssissa Tiimari jäi velkaa näille yhtiöille yhteensä noin 15,5 miljoonaa euroa.

Ehrnrooth on sijoitusyhtiönsä Atine Group Oy:n kautta myös Turvatiimin suurin omistaja noin 65 %:n omistusosuudella sekä Oral Hammaslääkärien suurin omistaja noin 36 %:n omistusosuudella. Hallituksen puheenjohtajana molemmissa yrityksissä toimii Atine Group Oy:n toimitusjohtaja Benedict Wrede.

Fiskarsin hallitusjäsenyyden lisäksi Alexander Ehrnrooth on hallituksen jäsenenä Wärtsilä Oyj:ssä sekä hallituksen puheenjohtajana omistamassaan Belgrano Investmens Oy:ssä ja Yhdysvaltain Delawareen rekisteröidyssä Aleba Corporationissa.

Suku
----

Alexander Ehnroothin isä on vuorineuvos Göran J. Ehrnrooth, Fiskarsin pitkäaikainen toimitusjohtaja ja hallituksen puheenjohtaja. Hänen veljensä nimi on Albert Carl Göran.

Lähteet
-------

1. ↑  *Suomen ritariston ja aatelin kalenteri 2007*, s. 135. Helsinki 2006. ISBN 978-952-99780-0-6
2. ↑  Fiskars: Suurimmat osakkeenomistajat.
3. ↑  Taloussanomat 27.11.2008: Stromsdal vei Ehrnroothilta pari miljoonaa
4. ↑  Taloussanomat 18.9.2013 He menettivät rahaa Tiimarin konkurssissa.
5. ↑  Turvatiimi: suurimmat osakkeenomistajat (Arkistoitu – Internet Archive)
6. ↑  Oral Hammaslääkärit: Suurimmat osakkeenomistajat. (Arkistoitu – Internet Archive)
7. ↑  Oral Hammaslääkärit: Hallitus ja johtoryhmä, Ben Wrede. (Arkistoitu – Internet Archive)
8. ↑  Fiskars: Hallituksen jäsenet, Alexander Ehrnrooth.
**Assassin’s Creed: Bloodlines** on Ubisoft Montrealin kehittämä ja Ubisoftin julkaisema *Assassin’s Creed* -toimintaseikkailupelisarjan videopeli. Peli julkaistiin PlayStation Portablelle marraskuussa 2009. Pelin juoni perustuu *Assassin’s Creedin* ja *Assassin’s Creed II:n* tapahtumien välille.

Pelaaminen
----------

*Assassin’s Creed: Bloodlines* on toimintaseikkailupeli, jossa pelaaja ottaa ensimmäisestä osasta tutun Altaïr ibn La-Ahadin roolin. Avoimen pelimaailman kaupunkien kaduilla kuljeskelee tavallisia ihmisiä, joiden käyttäytymiseen pelaajan teot vaikuttaa. Pelaaja voi hieman töniä väkijoukossa ilman suurempaa vaikutusta, mutta väkivalta saa väkijoukon paniikkiin ja johtaa vartijoiden kutsumiseen. Jos pelaaja kiipeilee seinillä, väkijoukko kerääntyy alas tuijottamaan ja huutelemaan vartijoita paikalle.

Vastaanotto
-----------

Metacritic-kerääjäsivustolla peli sai 63/100 pistettä, perustuen 38 kriittiseen arvosteluun. GameSpotin arvostelussa kehuttiin muutamia asioita, kuten ääniefektejä, kun taas kritiikkiä tuli muun muassa pelialueiden pienuudesta.

Lähteet
-------

1. ↑  Assassin’s Creed: Bloodlines *metacritic.com*. Viitattu 11.7.2022. (englanniksi)
2. ↑  VanOrd, Kevin: Assassin's Creed: Bloodlines Review *gamespot.com*. Viitattu 11.7.2022. (englanniksi)

Aiheesta muualla
----------------

* *Assassin's Creed: Bloodlines* MobyGamesissa (englanniksi)

*Assassin’s Creed*

|  |  |
| --- | --- |
| Pääsarja | 
* Assassin’s Creed
* Assassin’s Creed II
* Brotherhood
* Revelations
* Assassin’s Creed III
* Black Flag
* Unity
* Rogue
* Syndicate
* Origins
* Odyssey
* Valhalla

 |
| Muut pelit | 
* Altaïr’s Chronicles
* Bloodlines
* Discovery
* Liberation
* Identity
* Chronicles

 |
| Elokuvat | *Assassin’s Creed* |
| Lyhytelokuvat | *Assassin’s Creed: Lineage* |
| Animaatioelokuvat | 
* Assassin’s Creed: Ascendance
* Assassin’s Creed: Embers

 |
| Hahmot | 
* Desmond Miles
* Altaïr ibn La-Ahad
* Ezio Auditore da Firenze

 |
**Alexander Constantin Öhman** (3. maaliskuuta 1816 Helsinki – 1. maaliskuuta 1848 Wien) oli suomalainen kirjankustantaja ja kirjakauppias.

Öhmanin vanhemmat olivat kultaseppä Johan Öhman ja Katarina Skogster. Hänen veljiään olivat kirjakauppias August Mauritz Öhman ja toimittaja Johan Edvard Öhman. Öhman tuli jo 13-vuotiaana harjoittelijaksi Waseniuksen kirjakauppaan Helsinkiin. Porvooseen hän perusti vuonna 1839 kirjakaupan ja kustansi muun muassa kuvateoksen *Finland framstäldt i teckningar* (1845–1853), J. L. Runebergin teokset *Hanna* ja *Kuningas Fjalar* sekä suomennoksia ja suomenkielisiä kansankirjasia. Öhman oli suomenkielisen kirjallisuuden kustantajana aikaansa edellä eikä toiminta ollut yksityiselle yritykselle kovin kannattavaa. Sekä kustantaja-Öhman että hänen kirjakauppiaana toiminut veljensä kuolivat 1840-luvun lopulla eikä alalle pitkään aikaan tullut uutta yrittäjää.

Lähteet
-------

1. 1 2 3  Blomstedt, Kaarlo, ym. (toim.): *Kansallinen elämäkerrasto, V osa: Saari–Ö*, s. 721–722. Porvoo: WSOY, 1934.
2. 1 2  Otavan Iso tietosanakirja, Otava 1967, osa 10, palsta 611
3. ↑  Stenius, Henrik: "Julkisen keskustelun rajat", *Talous, valta ja valtio. Tutkimuksia 1800-luvun Suomesta*, s. 157. toim. Pertti Haapala. Tampere: Vastapaino, 1999. ISBN 951-0966-53-5.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |

 |
**Salva veritate** (lat.: *totuus säilyen*) on logiikan filosofinen termi, joka tarkoittaa kahden loogisen lausekkeen totuusarvojen samankaltaisuutta. Se tarkoittaa usein myös totuusarvon muuttumattomuutta, jos lauseeseen tehdään muutoksia. Jos esimerkiksi propositiot a ja b voidaan korvata toisillaan totuuden säilyessä, on kyseessä substituutio *salva veritate*.

Esimerkiksi pitkään uskottiin, että lauseen totuusarvo ei muutu, jos lauseen eteen lisätään "on totta, että". Lause "sataa" voidaan laajentaa lauseeksi "on totta, että sataa" *salva veritate*. Georg Henrik von Wright on todistanut, että kyseinen väite ei tosiasiassa pidä paikkaansa, koska lauseen totuusarvo *voi* muuttua, jos sen eteen lisätään kyseinen toteamus, nimittäin mikäli lause on mieletön. Sinänsä lause "matkalaukku on moraalisempi kuin koripallo" on logiikan kannalta mieletön, mutta "on totta, että matkalaukku on moraalisempi kuin koripallo" sitä vastoin on epätosi lause.

Lähteet
-------

1. ↑  Raatikainen, Panu (toim.): Salva veritate *Ajattelu – kieli - merkitys*.  Arkistoitu 21.2.2005. Viitattu 17.6.2009.
2. ↑  Kemerling, Garth: Salva veritate *Philosophical Dictionary*. Viitattu 17.6.2009.
**4AD** on brittiläinen itsenäinen levy-yhtiö, jonka Ivo Watts-Russell ja Peter Kent perustivat vuonna 1980, alun perin Beggars Banquet Recordsin rahoittamana.

Levy-yhtiö sai suosiota 1980-luvulla julkaistessaan musiikkia vaihtoehtorock-, post-punk-, goottirock- sekä dream pop -muusikoilta ja -yhtyeiltä kuten Bauhaus, Cocteau Twins, Modern English, Dead Can Dance, Pixies, Throwing Muses ja This Mortal Coil, Watts-Russellin omalta musiikilliselta sooloprojektilta. 4AD jatkoi suosion saamista 1990- ja 2000-luvuilla muusikoiden ja yhtyeiden kuten The Breeders, Red House Painters, TV on the Radio, St. Vincent ja Bon Iver julkaisuilta. Levy-yhtiön nykyisiin indie rock -artisteihin kuuluu muun muassa The National, Daughter, Purity Ring, Camera Obscura, Deerhunter, Grimes sekä Future Islands.

Lähteet
-------

1. 1 2  4AD *Facebook*. Viitattu 9.5.2017. (englanniksi)
2. ↑  Aston, Martin: 4AD: the 'pure' label behind Pixies and Cocteau Twins *The Guardian*.  10.10.2013. Viitattu 9.5.2017. (englanniksi)
3. ↑  AllMusic Loves 4AD Records *AllMusic*. Viitattu 9.5.2017. (englanniksi)
Carl Frederik von Bredan muotokuva Matthew Boltonilsta vuodelta 1792
**Matthew Boulton** (1728–1809) oli englantilainen teollisuusmies ja James Wattin liikekumppani.

Boulton syntyi Birminghamissa, missä hänen isänsä valmisti nappeja, solkia ja muita pieniä metalliesineitä. Koulun jälkeen hän meni töihin isänsä yritykseen. Vuonna 1761 hän osti maata silloisen keskustan ulkopuolelta ja rakennutti Sohon tehtaan, jossa työskenteli satoja työntekijöitä ja käytettiin uusimpia koneita. Aikaisemmin tuotteiden eri osat oli teetetty eri puolilla olevissa työpajoissa, mutta Boulton keräsi eri alojen ammattilaiset yhteen paikkaan ja perusti myös markkinointiosaston. Tehtaasta tuli pian maailman suurin.

Vuonna 1775 Boulton ja James Watt perustivat yhteisyrityksen, joka valmisti ja markkinoi Wattin höyrykonetta.

Boulton oli luonteeltaan utelias ja kiinnostunut luonnontieteistä ja filosofiasta. Hänestä tulikin yksi Lunar societyn keskeisiä henkilöitä.

Vuonna 2011 esitellyissä uusissa 50 Englannin punnan seteleissä on toisella puolella Matthew Boultonin ja James Wattin kuvat.

Lähteet
-------

1. 1 2  Biography Boulton 2009
2. 1 2  Matthew Boulton: Industrialist (Arkistoitu – Internet Archive) *Revolutionary Players*
3. ↑  The Lunar Society of Birmingham *Notes and Records of the Royal Society of London*.
4. ↑  £50 note *The Bank of England*. Viitattu 7.11.2018.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Australia
* Alankomaat

 |
|  |
| Taiteenala | 
* South Australia
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
**Hymylä** on entisajan arvoitusleikeissä esiintyvä kuviteltu salaperäinen paikka, jonne epäonnistunut leikkijä lähetettiin. Käytännössä Hymylä tarkoitti ulkona käyntiä, josta palattuaan ja viisautta hankittuaan arvaajan oli kerrottava käynnistään nurinkurisessa paikassa ennen kuin sai vuorollaan esittää arvoituksia toisille leikkijöille.[1][2] Ulkona käynnin voi myös tulkita symboliseksi joutumiseksi pois yhteisöstä.[3] Aina leikki ei ollut harmitonta ajanvietettä, vaan epäonnistumiseen liittyi suuri häpeä, jolla määritettiin yksilön asemaa yhteisössä. Hymylään joutuva puettiin hullunkurisesti ja hänelle kerrottiin, että hän joutuu syömään jotakin iljettävää ennen kasvojenpesua tervalla ja kuivaamista höyhenillä.[2]

Hymylästä on käytetty myös nimityksiä Himola, Huikkola, Hyvölä, Hytölä ja Hämälä.[1]

Hymylään lähtevälle sanottiin:[4]

> »Hyys, hyys, hymylään, kun et sitäkään tiedä.» 
> 
>

Lähteet
-------

1. 1 2  *Otavan iso tietosanakirja*, 3. osa, palsta 961, Otava 1960–1965, hakusana Hymylä.
2. 1 2  *Uusi tietosanakirja,* Tietosanakirja oy 1960–1966, hakusana Hymylä.
3. ↑  *Spectrum,* WSOY 1976–1983, ISBN 951-0-07239-7, osa 10, sivu 440, hakusana sananparret ja arvoitukset.
4. ↑  Maamme-kirja 81: Suomalaisia arvoituksia. Wikisource
**Popan luonnonsuojelualue** Popan koskien ympärillä oleva luonnonsuojelualue Itä-Kavangolla Namibiassa. Kosket ovat Okavangojoen varrella paikassa, jossa joki kulkee Caprivin kaistaleen poikki matkallaan kohti Botswanaa, Divundun ja Baganin välillä. Kun vesi on matalalla, voi nähdä, että koskien korkeusero on noin 4 metriä.

Popan luonnonsuojelualue on alaltaan 0,25 km². Siellä on virtahepoja, krokotiileja ja siellä on nähty 417 lintulajia. Kasvisto on rehevää savannikasvistoa.

Turistien aktiviteetteja Popassa on patikointi, kalastus ja lintujen bongaaminen. Uiminen ei joessa olevien krokotiilien vuoksi ole suositeltavaa.

Mahangon luonnonsuojelualue on lähellä, noin 14 km päässä.

Viitteet
--------

1. 1 2  Popa Falls Lonely Planet. Viitattu 18.12.2021. (englanniksi)
2. ↑  Popa Falls Game Park Namibian Ministry of Environment, Forestry and Tourism. Viitattu 18.12.2021. (englanniksi)
3. ↑  Popa Falls Camp- Another Hidden Gem in Namibia *Namibia Endless Horizons*.  Arkistoitu 18.12.2021. Viitattu 18.12.2021. (englanniksi)
*Tämä artikkeli käsittelee Henning Mankellin romaania. Hymyilevä mies on myös Juho Kuosmasen ohjaama elokuva.*

**Hymyilevä mies** on ruotsalaisen Henning Mankellin kirjoittama rikosromaani, joka on neljäs Wallander-sarjan kirja. Tässä kirjassa mukaan tulee uusi henkilö, rikospoliisi Ann-Britt Höglund, joka on hiljattain valmistunut poliisikoulusta ja on ensimmäinen naispuolinen rikospoliisi Wallanderin työpaikalla.

Kirja on tehty kahdesti televisiolle: ruotsinkielisessä minisarjaversiossa *Hymyilevä mies* (2003) Wallanderia näyttelee Rolf Lassgård ja BBC:n *Wallander*-televisiosarjan jaksossa (2010) Kenneth Branagh.

Juoni
-----

Asianajaja Gustaf Torstensson löydetään kuolleena maantieltä. Wallander on kirjassa *Valkoinen naarasleijona* sattuneen järkyttävän tapauksen vuoksi sairauslomalla. Hän on päättänyt, ettei palaa enää poliisiksi. Torstenssonin poika Sten yrittää houkutella Wallanderia takaisin työhön tutkimaan isänsä kuolemaa, jossa on hänen mielestään jotain hämärää.

Wallander ei kuitenkaan innostu, mutta kun Sten murhataan, hän peruu irtisanoutumisensa ja ryhtyy tutkimaan juttua, joka johtaa talousrikollisen imperiumin äärelle. Imperiumi on ollut Gustaf Torstenssonin asianajotoimiston asiakas ennen tämän kuolemaa. Imperiumia johtaa "hymyilevä mies", mies joka toteuttaa tavoitteensa keinoja kaihtamatta. Liikemiehen toimiin kuuluu muun muassa laiton elinkauppa kehitysmaista.
Yrityksen entinen logo
**PopCap Games** on yhdysvaltalainen pelitalo. Sen perustivat John Vechey, Brian Fiete ja Jason Kapalka Seattlessa vuonna 2000. PopCap keskittyy yksinkertaisten, kaikille pelaajille soveltuvien pelien kehittämiseen. Useimpia pelejä on myös mahdollista kokeilla ennen ostamista.

Historia
--------

Perustettuaan yrityksen vuonna 2000 John Vechey, Brian Fiete ja Jason Kapalka aloittivat *Bejeweled*-pelin kehittämisen. Siitä tuli suuri hitti, ja se julkaistiin useille eri alustoille.

Vuonna 2005 PopCap laajeni ostettuaan toisen seattlelaisen pelitalon, James Gwertzman perustaman Sprout Gamesin.

Elokuussa 2007 PopCap Games teki sopimuksen Valve Corporationin kanssa. Se mahdollisti pelien levityksen Valven Steam-verkkopalvelussa. Saman vuoden aikana PopCap osti SpinTop Gamesin ja Retro64:n. PopCap alkoi julkaista ja markkinoida myös muiden pelitalojen pelejä itse kehittämiensä lisäksi.

Electronic Arts osti yrityksen heinäkuussa 2011.

Pelit
-----

*Pääartikkeli: Luettelo PopCap Gamesin peleistä*
PopCap Gamesin pelit ovat yksinkertaisia. Alussa pelaajalle annetaan vain muutamia ohjeita, ja peruspelaamisen oppiminen on nopeaa. Useimpia pelejä voi ohjata pelkällä hiirellä, ja ne sisältävät useita samaan perusideaan perustuvia pelimuotoja.

Peleissä käytetään usein Future Crewin jäsenten, Jonne Valtosen ja Peter Hajban säveltämää tracker-musiikkia.

Lähteet
-------

1. 1 2  Ten Years of PopCap Games. Brian Crecente, Kotaku Gawker Media 1.1.2011. Viitattu 23.7.2017.
2. ↑  Baker, Liana: Electronic Arts buying PopCap Games for up to $1.3 billion *Reuters*.  Arkistoitu 20.6.2018. Viitattu 11.7.2020. (englanniksi)
*Tämä artikkeli käsittelee jääkiekkomaalivahti Jack Campbellia. Muista samannimisistä henkilöistä katso Jack Campbell.*

**Jack Campbell** (s. 9. tammikuuta 1992 Port Huron, Michigan, Yhdysvallat) on yhdysvaltalainen jääkiekkomaalivahti, joka pelaa NHL-seura Edmonton Oilersissa. Dallas Stars varasi hänet ensimmäisellä kierroksella 11. pelaajana vuoden 2010 varaustilaisuudessa. Campbell oli ensimmäinen tilaisuudessa varattu maalivahti. Los Angeles Kings teki Campbellin kanssa kahden vuoden jatkosopimuksen syyskuussa 2019.

Helmikuussa 2020 Campbell siirtyi Toronto Maple Leafsiin Kyle Cliffordin kanssa vaihdossa kahteen kolmannen kierroksen varaukseen.

Heinäkuussa Campbell teki Edmonton Oilersin kanssa vapaana agenttina viisivuotisen )a yhteensä 25 miljoonan dollarin arvoisen sopimuksen.

Maajoukkue
----------

Campbell torjui Yhdysvalloille alle 20-vuotiaiden maailmanmestaruuden vuonna 2010 ja vuonna 2011 hän torjui Yhdysvalloille pronssia. Campbell valittiin jälkimmäisen turnauksen tähdistökentälliseen ja parhaaksi maalivahdiksi.

Vuosina 2009 ja 2010 Campbell pelasi alle 18-vuotiaiden MM-kilpailuissa. Hän torjui molemmissa turnaukseissa Yhdysvalloille maailmanmestaruuden ja valittiin tähdistökentälliseen. Campbellilla oli myös molemmissa turnauksissa paras torjuntaprosentti sekä päästettyjen maalien keskiarvo. Hänet valittiin vuoden 2010 kisojen arvokkaimmaksi pelaajaksi.

Campbell valittiin myös valittiin USA:n aikuisten MM-ryhmään 2011, mutta jäi joukkueen kolmosvahdiksi Al Montoyan ja Ty Conklinin taakse. Hän pelasi kaksi ottelua vuoden 2015 MM-kisoissa, joissa USA saavutti pronssia.

Lähteet
-------

* Jack Campbell The Internet Hockey Databasessa (englanniksi)
* Jack Campbell *Elite Prospects*. Everysport Media Group AB.  (englanniksi)

### Viitteet

1. ↑  Jack Campbell EliteProspects. Viitattu 30.6.2016. (englanniksi)
2. ↑  2010 NHL Entry Draft EliteProspects. Viitattu 30.6.2016. (englanniksi)
3. ↑
4. ↑
5. ↑
Hana Mazi Jamnik nuorten talviolympialaisissa 2020.
**Hana Mazi Jamnik** (8. joulukuuta 2002 – 11. elokuuta 2022) oli slovenialainen maastohiihtäjä. Hän osallistui vuoden 2020 nuorten talviolympialaisiin ja kilpaili siellä kahdessa lajissa. Tyttöjen sprinttihiihtoon hänet oli ilmoitettu, mutta sen hän jätti väliin.

Kuolema
-------

Jamnik kuoli 11. elokuuta 2022 jäätyään kuorma-auton alle Strandissa Norjassa.

Lähteet
-------

1. 1 2 3  Hana Mazi *Athletes*. Olympedia. Viitattu 14.8.2022. (englanniksi)
2. ↑  Hana Mazi Jamnik (19) død etter rulleskiulykke – lastebilsjåfør siktet *Nyheter*.  12.8.2022. Verdens Gang. Viitattu 14.8.2022. (norjaksi)
3. ↑  Lutto nello sci di fondo, muore in un incidente in allenamento la 20enne slovena Hana Mazi Jamnik *Sport & Miliardi*.  11.8.2022. Il Fatto Quotidiano. Viitattu 14.8.2022. (italiaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Hana Mazi Jamnik
**Asianhuolto** tarkoittaa toimimista oikeudellisessa asiassa toisen puolesta ilman toimeksiantoa, valtuutusta, lakisääteisen edustajan asemaa tai tuomioistuimen määräystä. Asianhuolto jaetaan luvalliseen ja luvattomaan toimintaan.

Luvallisesta asianhuollosta käytetään latinalaisperäistä nimitystä *negotiorum gestio*. Siitä säädetään kauppakaaren 18 luvun 10 pykälässä. *Jos jonkun poissa ollessa tapahtuu jotakin, johon hän ei ole voinut asiamiestä määrätä, niin saa hänen sukulaisensa tahi ystävänsä kantaa ja vastata hänen puolestaan, pantuansa, jos vaaditaan, takauksen siitä, että poissa oleva tyytyy siihen, mitä hän on tehnyt. Jos poissa oleva ei siihen tyydy, korvatkoon se, joka valtakirjatta rupesi toisen asiamieheksi, tai hänen takausmiehensä kaiken siitä tulleen vahingon.* Lainkohtaa on sovellettu sekä viranomaisen luona tehtyihin toimiin että yksityisoikeudellisessa suhteessa kolmanteen henkilöön.

Perinteisesti asianhuolto on vapaaehtoista toimintaa. Asianhuoltajan (lat. *gestor*) toimien on oltava välttämättömiä ja edustettavan (*dominus*) on oltava estynyt toimimaan itse. Toiminnan syyksi ei riitä se, että toiminta on hyödyllistä.

Lähteet
-------

* *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 35–36.
**Arttu Niemelä** (s. 26. huhtikuuta 1994) on suomalainen uransa lopettanut alppihiihtäjä. Seuratasolla hän edusti Jyväskylän Hiihtoseuraa.

Hän oli pujottelun Suomen-mestari vuonna 2016 ja suurpujottelun Suomen-mestari vuonna 2018. Hänen debyyttinsä maailmancupissa tapahtui marraskuussa 2014 Levin pujottelussa. Niemelä on startannut maailmancupissa yhteensä kymmenen kertaa, kuitenkaan saavuttamatta maailmancupin pisteitä. Eurooppa Cupissa Niemelä on ollut parhaimmillaan neljäs.

Vuoden 2019 MM-kisoissa Niemelä pääsi suurpujottelussa toiselle kierrokselle, mutta toinen lasku päättyi ulosajoon.

Toukokuussa 2020 Niemelä ilmoitti urheilu-uransa päättymisestä.

Lähteet
-------

1. ↑  Niemela Arttu *FIS*. International Ski Federation (FIS). Viitattu 24.11.2019. (englanniksi)
2. ↑  Arttu Niemelä miesten pujottelun suomenmestari 2016  9.4.2016. Ski Sport Finland. Viitattu 24.11.2019.
3. ↑  NIEMELA Arttu - Athlete Information *www.fis-ski.com*. Viitattu 24.11.2019.
4. ↑  STT: Maajoukkuetason alppihiihtäjä Arttu Niemelä lopettaa kilpauransa *Ilta-Sanomat*.  26.5.2020. Viitattu 27.5.2020.
**Mielenterveyshoitaja** hoitaa ja kuntouttaa kaikenikäisiä potilaita.

Työtehtävät
-----------

Tarkoitus olisi että potilas pääsisi palaamaan töihin ja normaaliin elämään, vaikka näin ei kuitenkaan aina käy. Mielenterveyshoitajan työtehtäviin kuuluu kuunnella ja tukea potilasta sekä auttaa jokapäiväisen elämän toimissa kuten pukemisessa, peseytymisessä ja ruokailussa. Jos potilas on yrittänyt itsemurhaa, tai perheessä on jonkinlainen kriisitilanne, mielenterveyshoitaja auttaa potilasta kriisihoidossa eli akuutissa ensiavussa. Mielenterveyshoitajan on myös joskus annettava pakkolääkitystä, jos potilas ei muuten rauhoitu. Joskus potilas täytyy eristää muista potilaista turvallisuuden (oman tai toisten) vuoksi. Mielenterveyshoitaja voi olla potilaan omahoitaja, joka suunnittelee potilaan hoidon. Hän tekee myös potilaiden kanssa retkiä, pelaa pelejä, askartelee, kuuntelee musiikkia ja käy kävelyllä.

Mielenterveyshoitaja tekee kotikäyntejä ja opettaa potilasta ruoanlaitossa, rahankäytössä, siisteydessä ym. Hän myös tekee yhteistyötä potilaan omaisten kanssa, sekä muiden hoitoryhmän jäsenten kanssa.

Työpaikat
---------

Mielenterveyshoitaja saattaa työskennellä hyvin erilaisissa paikoissa. Hän toimii erilaisissa hoitolaitoksissa, mielisairaaloissa, sairaaloiden psykiatrisilla klinikoilla ja osastoilla, mielenterveystoimistoissa ja -neuvoloissa, kuntoutuskodeissa, ryhmäkodeissa, päiväosastoilla, yksityisissä hoitokodeissa, kotipalvelussa, kriminaalihuollossa, päihdehuollossa ja terveyskeskuksissa. Heitä toimii myös eri järjestöjen palveluksessa sekä työnohjaus- ja neuvontatehtävissä.

Koulutus
--------

Mielenterveyshoitajan koulutus on sosiaali- ja terveysalalla mielenterveys- ja päihdetyökoulutusohjelma. Koulutus kestää noin kolme vuotta.

Työajat
-------

Mielenterveyshoitajan työ on useimmiten kolmivuorotyötä; aamu, ilta, yö. Työaika vaihtelee työpaikan mukaan, sekä sen, työskenteleekö avohoidon puolella vai sairaalassa. Tulevaisuudessa tämä saattaa kuitenkin muuttua, kun mielenterveyshoitajan työ laajenee.

Lähteet
-------

* Mielenterveyshoitaja, lähihoitaja (Arkistoitu – Internet Archive)

Aiheesta muualla
----------------

* Sosiaali- ja terveysalan perustutkinto, mielenterveys- ja päihdetyön koulutusohjelma (Opintoluotsi)
* Mielenterveyshoitajan ammatinkuvaus (Avo-ohjelma)
Skeppargatania pohjoiseen Strandvägeniltä.
**Skeppargatan** on Tukholman Östermalmilla sijaitseva katu, joka ulottuu etelä-pohjoissuunnassa Strandvägeniltä Valhallavägenin yli Ladugårdsgärdetin asuinalueelle.

Kadun nimi ('laivurinkatu') on yksi Östermalmin vanhimmista, ja sitä käytettiin jo 1600-luvulla. Kadun pohjoisosaa kutsuttiin nimellä *Högbåtsmansgatan* ('pursimiehenkatu'). Myös monien kadun varrella sijaitsevien kortteleiden nimet viittaavat mereen ja merenkulkuun.

Kuvia
-----

* Skeppargatanin ja Strandvägenin risteys vuonna 1894.Skeppargatanin ja Strandvägenin risteys vuonna 1894.
* Patentti- ja rekisterilaitoksen lisärakennus Skeppargatan 65:ssä.Patentti- ja rekisterilaitoksen lisärakennus Skeppargatan 65:ssä.

Muuta
-----

Kirjailija Karin Boye asui Skeppargatan 102:ssa vuodesta 1933 kuolemaansa saakka vuoteen 1941. Hänen asuintalonsa seinään asennettiin vuonna 2011 muistolaatta.

Lähteet
-------

1. ↑  Högbåtsman *Förvaltningshistorisk ordbok*. Viitattu 15.3.2023.
2. ↑  Intressanta gator och Berzelii park *Stockholmskällan*. Viitattu 15.3.2023. (ruotsiksi)
3. ↑  Schueler, Kaj: Karin Boye hyllas med skylt på Skeppargatan *Svenska Dagbladet*.  29.4.2011. Viitattu 15.3.2023. (ruotsiksi)

Aiheesta muualla
----------------

* Kuvia tai muita tiedostoja aiheesta **Skeppargatan** Wikimedia Commonsissa
**Asian Indoor Games** on joka toinen vuosi Aasiassa järjestettävä tapahtuma, jossa kilpaillaan urheilulajeissa ja tietokonepeleissä. 
Lajeiksi on valikoitu sellaisia, joissa ei kilpailla olympialaisissa eikä Aasian kisoissa mutta joita on helppo seurata televisiosta. Tapahtuman tarkoitus on levittää kiinnostusta urheiluun ja kerätä uusia harrastajia.

Ensimmäiset kisat järjestettiin Bangkokissa vuonna 2005, ja niissä kilpailtiin 9 lajissa. Toisissa kisoissa Macaossa vuonna 2007 lajeja oli jo 16.. Vietnamissa järjestettiin kolmannet kisat vuonna 2009. Lajit ovat vuosien mittaan vaihdelleet. Tapahtumaan ovat kuuluneet lyhyen radan uinti, räpyläuinti, kilpatanssi, ratapyöräily, salibandy, Sepak takraw eli potkulentopallo, Kabaddi, keilaus, biljardi, thainyrkkeily, futsal, aerobic ja "extreme sports" (BMX, rullalautailu, rullaluistelu ja kiipeily). Peleistä mukana ovat olleet lautapelit (shakki, xiangqi) sekä jotkin tietokonepelit.

Lähteet
-------

1. ↑  AI Games History (Arkistoitu – Internet Archive) 3rd AI Games 2009
2. ↑  AI Games 2005
3. ↑  AI Games 2007 (Arkistoitu – Internet Archive)
Martha Mödlin hauta Münchenissä
**Martha Mödl** (22. maaliskuuta 1912 Nürnberg – 16. joulukuuta 2001 Stuttgart) oli saksalainen oopperalaulaja. Hän keskittyi uransa alkuvaiheissa mezzosopraanolle suunnattuihin rooleihin, mutta siirtyi sitten sopraanorooleihin ja palasi lopulta mezzosopraanorooleihin.

Mödl opiskeli Nürnbergissä ja työskenteli ennen musiikkiuraansa kirjanpitäjänä sekä sihteerinä. Ensimmäisen esiintymisensä hän teki vuonna 1942 Remscheidissa *Hannun ja Kertun* esityksessä. Samana vuonna hän tulkitsi Remscheidissa myös Azucenan roolin *Trubaduuri*-oopperassa. Vuosina 1945–1949 Mödl oli kiinnitettynä Düsseldorfiin, jossa hänen rooleihinsa kuuluivat Dorabella (*Così fan tutte*), Klytemnestra (*Elektra*), Marie (*Wozzeck*) ja Eboli (*Don Carlos*). Covent Gardenissa hän teki ensimmäisen esiintymisensä lokakuussa 1949 *Carmenin* nimiroolissa.

Mödl esiintyi Bayreuthin festivaalilla vuosina 1951–1967. Hän teki La Scalan -debyyttinsä vuonna 1950 ja esiintyi ensimmäisen kerran Metropolitan-oopperassa vuonna 1957. Lisäksi Mödl lauloi esimerkiksi Wienin valtionoopperassa, jossa hän tulkitsi Leonoren roolin *Fideliossa* oopperatalon uutta avaamista seuranneessa esityksessä.

Mödl osallistui Gottfried von Einemin, Péter Eötvösin, Wolfgang Fortnerin, Friedrich Cerhan, Giselher Kleben ja Aribert Reimannin teosten kantaesityksiin. Hän sai useita Kammersängerin-arvonimiä ja jatkoi uraansa kuolemaansa saakka.

Lähteet
-------

1. 1 2 3 4 5 6 7  Martha Mödl AllMusic
2. 1 2 3 4  Martha Mödl Naxos


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat
	+ 2

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Chandrika Bandaranaike Kumaratunga** (s. 20. kesäkuuta 1945) oli Sri Lankan neljäs presidentti vuosina 1994-2005. Hän oli kaudellaan yksi harvoista maailman naispresidenteistä, ja hänen äitinsä, Sirimavo Bandaranaike, oli maailman ensimmäinen naispääministeri. Myös Chandrika Kumaratungan isä ja aviomies olivat poliitikkoja. Molemmat kuolivat väkivaltaisesti, isä Chandrika Kumaratungan ollessa 14-vuotias, aviomies Wijaya Kumaratunga vuonna 1988 poliittisten vastustajien murhaamana. Myös Chandrika Kumaratunga itse oli itsemurhapommittajan iskun kohteena vuoden 2000 presidentinvaalikampanjan aikana.

Uransa alussa Chandraika Kumaratunga yritti lähestyä tamilitiikerit-sissijärjestöä saadakseen sisällissodan loppumaan, mutta myöhemmin hän veti varsin kovaa linjaa. Hän syytti hallitusta liiallisista myönnytyksistä ja arvosteli välittäjinä toimineita norjalaisia.
Hän hävisi vuoden 2005 presidentinvaaleissa Mahinda Rajapaksalle. Rajapaksa voitti myös vuoden 2010 vaalit. Vuonna 2010 Kumaratunga tuki Rajapaksan vastaehdokasta ja syytti vaaleja vilpillisiksi.

Lähteet
-------

1. 1 2  Profile: Chandrika Kumaratunga BBC 205
2. ↑  Timeline Sri Lanka BBC
3. ↑  Sri Lanka ex-president delivers poll blow to Rajapaksa BBC 2010


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Käsin väritetty valokuva ilmataistelusta.
F-18-hävittäjän heijastusnäytön symboleita tykin käytössä.
**Dogfight** on hävittäjälentokoneiden välinen taistelu ilmasodankäynnissä, joka tapahtuu koneiden ollessa hyvin lähellä toisiaan. Taisteluissa tarvitaan lentäjältä paljon taitolentoa.

1950-luvulla käydyn Korean sodan ja ilmataisteluohjusten tultua käyttöön syntyi ajatus että "dogfight"-taisteluita ei olisi ja ohjus suorittaisi tarvittavan liikehtimisen. Vietnamin sodassa tehtiin vähemmän pudotuksia ohjuksilla kuin tykeillä. John Boyd herätti 1960-luvulla ajatuksen äärimmäisen liikehtimiskykyisestä ilmaherruushävittäjästä.

Lähteet
-------

1. ↑  Anette J. Carson: Aerobatics *Encyclopædia Britannica*. Viitattu 7.11.2021. (englanniksi)
2. 1 2 3  Tuomas Kursu: Yhdysvaltojen Ilmavoimien hävittäjätaktiikka 1980-luvulla (PDF) *doria.fi*.  huhtikuu 2009. Viitattu 7.11.2021.

Aiheesta muualla
----------------

* Kuvia tai muita tiedostoja aiheesta **Dogfight** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Dogfight
**13./JR 37** (Krh.K/JR 37) oli Etelä-Pohjanmaan Itäisen ja Läntisen suojeluskuntapiirin yhdessä perustaman "ylimääräisen" Jalkaväkirykmentti 37:n  (JR 37) määrävahvuuteen sisältynyt kranaatinheitinyksikkö. Rykmentin pataljooniin kuuluneiden yhdeksän jalkaväkikomppanian ja kolmen konekiväärikomppanian jälkeen Krh.K oli rykmentin 13. perusyksikkö, siitä vaihtoehtoinen tunniste.

Kranaatinheitinkomppania perustettiin yleisessä liikekannallepanossa Kauhavan kirkonkylässä 18.6.1941 alkaen. 

Varusteiden ja aseiden luovuttamisen jälkeen yksikkö käynnisti aseisiin ja niiden käyttöön liittyvän koulutuksen. Juhannusta 24.6.41 vietettiin urheilukentällä kenttäjumalanpalveluksen, ohimarssin ja iltajuhlan merkeissä yhdessä pitäjään kokoontuneen rykmentin ensimmäisen pataljoonan I/JR 37 ja tykkikomppanian 14./JR 37 kanssa

Runsaan viikon valmistelujen jälkeen Krh.K nousi junaan yöllä 27.6.1941 ja jätti Kauhavan kello 03:50.

Lähteet
-------

1. ↑  Sampo Ahto, Veikko Pirilä, "Etelä-Pohjalaisia taisteluissa 2, 1919-1944", Keuruu 1989, ISBN 951-1-07671-X
2. ↑  Sotapäiväkirja Krh.K/JR 37 18.6.41 - 31.12.42
Ferdinand von Richthofen
Vapaaherra **Ferdinand von Richthofen** (5. toukokuuta 1833 – 6. lokakuuta 1905) oli saksalainen tutkimusmatkailija, maantieteilijä ja tiedemies. 

Von Richthofen syntyi Karlsruhessa, Baden-Württembergissä ja opiskeli Berliinissä. 
Hän opiskeli Tirolissa ja lomaili Transilvaniassa. Vuonna 1860 hän meni Friedrich Albrecht zu Eulenburgin (Preussin rahoittamalle) retkikuntaan Ceyloniin, Japaniin, Taiwaniin, Sulawesille, Jaavalle, Filippineille, Siamiin ja Burmaan vuosina 1860−1862. Vuosina 1862−1868 hän oli töissä geologina Yhdysvalloissa Goldfieldsissä Kaliforniassa. Von Richthofen painatti karttoja ja kirjoja matkaltaan.
Hän oli professorina Bonnissa ja Leipzigin yliopistoissa ja Humboldt-yliopistossa Berliinissä. 

Ferdinand von Richthofenin kuuluisin oppilas oli ruotsalainen tiedemies ja tutkimusmatkailija Sven Hedin.

Ensimmäisen maailmansodan kuuluisa saksalainen lentäjä-ässä Manfred von Richthofen (Punainen Paroni) oli Ferdinand von Richthofen veljenpoika.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Alankomaat
* Puola

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Sanna Sainio** (s. 2. lokakuuta 1972 Pori) on suomalainen jääkiekkoilija, joka pelasi naisten SM-sarjassa 15 kautta ja kuului myös Suomen maajoukkueeseen. Hän oli pelipaikaltaan hyökkääjä.

Sainio edusti naisten SM-sarjassa Porin Ässiä kaudet 1987–1995 sekä Tampereen Ilvestä kaudet 2000–2007. Hän pelasi SM-sarjassa kaikkiaan 174 runkosarjaottelua, joissa hänen tehopisteensä ovat 89 + 61 = 150, sekä 36 pudotuspeliä tehopistein 13 + 14 = 27. Hän voitti Suomen-mestaruuden vuonna 2006 sekä saavutti kaksi SM-hopeaa ja kaksi SM-pronssia.

Suomen maajoukkueessa Sainio pelasi seitsemän maaottelua ja sai niissä kaksi syöttöpistettä. Viisi näistä otteluista kuului vuoden 2001 MM-kilpailuihin, joissa Suomi sijoittui neljänneksi.

Lähteet
-------

* Kallioniemi, Riku (vt. päätoim.): *Jääkiekkokirja 2017–2018*. Jääkiekon SM-liiga Oy, 2017. ISSN 0784-3321.

### Viitteet

1. 1 2 3 4 5  Sanna Sainio *Elite Prospects*. Everysport Media Group AB.  (englanniksi)
2. 1 2 3 4  Jääkiekkokirja 2017–2018, s. 532
3. 1 2 3  Jääkiekkokirja 2017–2018, s. 351
4. ↑  Jääkiekkokirja 2017–2018, s. 217
5. ↑  Jääkiekkokirja 2017–2018, s. 320
**Dog Logan** on kuvitteellinen sarjakuvahahmo Marvel Comicsin *Origin*-sarjassa, joka kertoo Wolverinen varhaisista vaiheista.

Dog Loganin elämäkerta
----------------------

Dog Logan työskenteli isänsä, Thomas Loganin, kanssa Howlettin maatilalla 1800-luvun lopulla Albertassa, Kanadassa. Dog oli nuorena James Howlettin, tulevan Wolverinen, ja Rosen, maatilalla työskennelleen orvon, hyvä ystävä. Dog kerran jopa pelasti hukkuvan Jamesin joesta. Thomas, jolla oli ongelmia alkoholin kanssa, hakkasi poikaansa kieltäen tätä viettämästä aikaa ylemmän luokan kanssa ja lopulta Dogin maailmankuva vääristyikin.

Teini-iässä Dog oli julma ja sadistinen yrittäen jopa lähennellä Rosea. James sattumalta todisti Dogin teot ja kertoi tästä isälleen. Kostona Dog tappoi Jamesin koiran, minkä johdosta Dog sekä hänen isänsä karkotettiin tilalta. Vihoissaan Thomas palasi Dogin kanssa aseistettuna. Thomas päätyi ampunaan Jamesin isän, Johnin, minkä James näki. Surullisena ja vihaisena James hyökkäsi Thomasin ja Dogin kimppuun juuri kasvaneilla kynsillään. Hän viilsi Dogin kasvoja ja tappoi Thomasin. Tämän jälkeen hän pakeni Rosen kanssa tilalta.

Dog makasi maassa pidellen kasvojaan ja näki Johnin puolison, Elizabethin, ampuvan itsensä. Niin Dogista tuli tapauksen ainoa todistaja poliisien saapuessa ja hän kertoi Rosen tappaneen kaikki.

Vuosia myöhemmin Jamesin kuoleva isoisä palkkasi Dogin etsimään Jamesin ja tuomaan luokseen. Dog suostui, mutta tarkoituksenaan tappaa James. Dog oli kasvanut suureksi ja oli todella vahva.

Dog löysi Jamesin kaivoskaupungista ja saapui todistamaan Jamesin häkkiottelua toista työntekijää, Cookie Malonea, vastaan, joka myös vihasi Jamesia. Dog antoi Cookielle nyrkkiraudat, mutta tämä hävisi silti Jamesille ja Dog hyökkäsi itse Jamesin kimppuun. Dog väitti olevansa Jamesin isän tappaja, vaikka oikea tappaja oli hänen isänsä Thomas. Hän siis joko valehteli tai oli menettänyt muistinsa. James onnistui voittamaan Dogin, mutta ollessaan iskemässä tätä kynsillään, Rose astui hänen eteensä tarkoituksenaan estää Jamesia. James kuitenkin iski kynnet vahingossa Roseen, joka kuoli. Tämän jälkeen James pakeni metsään jättäen Dogin jälkeensä.

Teorioita ja huhuja
-------------------

Jotkut lukijat uskovat, että Thomas Loganilla olisi ollut suhde Elizabeth Howlettin kanssa ja he olisivat saaneet lapsen, James Howlettin. Tämä selittäisi huomattavan yhdennäköisyyden Thomasin ja aikuisen Jamesin välillä. Tämä myös tekisi Dogista Jamesin velipuolen ja tästä syystä Dog saattaisi olla mutantti omaten Jamesin kykyjä, kuten paranemiskyvyn.

Tätä ajatusta on myös jatkettu siihen, että Dog olisi Sapelihammas, Wolverinen tuleva vihollinen. Tämä perustuu Dogin ulkonäköön, joka muistuttaa huomattavasti Sapelihammasta, ja siihen, että Dogilla saattaisi olla paranemiskyky. Paul Jenkins on sanonut, ettei tarkoittanut Dogin olevan Sapelihammas, mutta hän jätti tuleville kirjoittajille mahdollisuuden päättää tästä.
Ferdinando Paer
**Ferdinando Paer** (1. kesäkuuta 1771 Parma – 3. toukokuuta 1839 Pariisi) oli italialainen säveltäjä. Hän kuului Domenico Cimarosan ja Niccolò Antonio Zingarellin ohella aikansa johtaviin opera buffa -säveltäjiin.

Paer toimi vuosina 1797–1802 musiikillisena johtajana Wienin Kärntnertor-teatterissa, jossa hänenkin musiikkiaan esitettiin. Vuosina 1802–1806 Paer oli Dresdenissä, jossa hänen oopperansa *Leonora* (1804) innoitti Ludwig van Beethovenia. Paerin muihin varhaisiin oopperoihin kuuluvat *Orphée et Euridice* (1791), *Circe* (1792), *Camilla* (1799) ja *Achille* (1801). Vuonna 1807 säveltäjä lähti Pariisiin, jonka italialaista teatteria hän johti vuosina 1812–1827. Hänen seuraajakseen tuli Gioacchino Rossini, joka oli vuonna 1805 tehnyt ensimmäisen esiintymisensä laulajana Paerin *Camilla*-oopperassa. Paerin oopperoihin Pariisin-vuosien ajalta kuuluu *Le Maître de chapelle* (1821). Kymmenien oopperoidensa lisäksi hän sävelsi hengellistä musiikkia, maallisia kantaatteja ja kamarimusiikkia.

Lähteet
-------

1. 1 2  Ferdinando Paer Britannica

Aiheesta muualla
----------------

* IMSLP: nuotteja

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Tšekki
* Australia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Italian People
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
Jarosław Kalinowski.
**Jarosław Kalinowski** (ääntäminen puolaksi: [jaˈrɔswaf kaliˈnɔfskʲi] (s. 12. huhtikuuta 1962 Wyszków) on puolalainen poliitikko. Hän edustaa Puolan kansanpuoluetta.

Hänet valittiin ensimmäisen kerran Sejmiin vuonna 1993 ja hänet valittiin uudelleen myös seuraavissa vaaleissa: 1997, 2001, 2005 ja 2007. Vuoden 2005 parlamenttivaaleissa hän sai 15 855 ääntä kahdeksannestatoista vaalipiirissä, Siedlcen vaalipiirissä. Hänet valittiin uudelleen Sejmiin jälleen 21. lokakuuta 2007 pidetyissä parlamenttivaaleissa. Kalinowski valittiin 7. kesäkuuta 2009 Euroopan parlamentin jäseneksi Masovian voivodikunnan vaalipiiristä. Hän sai 51 014 ääntä. *lähde?*

Lähteet
-------

1. ↑  Posel: Jarosław Kalinowski *web.archive.org*.  5.8.2006.  Arkistoitu 5.8.2006. Viitattu 25.3.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Puola

 |

 |
Saltalamacchia vuonna 2011.
**Jarrod Scott Saltalamacchia** (s. 2. toukokuuta 1985 West Palm Beach, Florida) on yhdysvaltalainen baseballpelaaja, joka pelaa tällä hetkellä MLB-liigan Boston Red Soxissa. Hänen pelipaikkansa on sieppari. Saltalamacchia on urallaan pelannut myös Atlanta Bravesissa ja Texas Rangersissa.

MLB-ura
-------

Atlanta Braves varasi Saltalamacchian suoraan Royal Plam Beach High Schoolista vuoden 2003 MLB:n varaustilaisuudessa ensimmäisellä kierroksella, 36. pelaajana. Hän teki MLB-debyyttinsä 22-vuotissyntymäpäivänään toukokuussa 2007. Saltalamacchian ura Atlantassa ei kuitenkaan kestänyt kauaa, kun hänet vaihdettiin 31. heinäkuuta 2007 Texas Rangersiin kaupassa, jossa yhteensä seitsemän pelaajaa vaihtoi seuraa.

Loukkaantumisten sävyttämien kolmen kauden jälkeen Saltalamacchia kaupattiin Boston Red Soxiin päivälleen kolme vuotta edellisen siirron jälkeen.

Saltalamacchia solmi Red Soxin kanssa yhden vuoden 2,5 miljoonan dollarin arvoisen jatkosopimuksen tammikuussa 2012.

Muuta
-----

Saltalamacchian sukunimi on MLB-historian pisin, 14 kirjainta. Häntä ennen ennätystä piti William van Landingham 13 kirjaimella. Nimi on italiaa, ja tarkoittaa "hypätä yli (*salta*) pensaston (*la macchia*)".*lähde?*

Lähteet
-------

1. ↑  Jarrod Saltalamacchia, Red Sox agree  16.1.2012. ESPN. Viitattu 21.7.2012.

Aiheesta muualla
----------------

* Kuvia tai muita tiedostoja aiheesta **Jarrod Saltalamacchia** Wikimedia Commonsissa
**Sanni Hautakangas** (17. kesäkuuta 1899 Lapua – 12. syyskuuta 1979 Veteli) oli suomalainen helluntailainen evankelista ja tunnettu puhuja 1920-luvulla. Hautakangas kasvoi vapaakirkollisuuden piirissä, mutta liittyi helluntaiherätykseen. Hautakangas ryhtyi evankelistaksi vuonna 1921 Martta Hellénin työtoverina. Hautakankaan ja Hellénin ensimmäinen kohde oli Karjala. Tämän jälkeen he siirtyivät Satakuntaan ja pitivät kokouksia Harjavallassa vuonna 1921.

Vuodesta 1926 Hautakankaan työtoverina kulki Martta Varpenius. Evankelistat aloittivat helluntaiherätyksen mm. Kortesjärvellä ja Evijärvellä. 1930-luvulla Hautakankaan työalue laajeni Lappiin. Pohjanmaa oli Hautakankaan ominta työkenttää. Viimeisinä vuosinaan Sanni Hautakangas toimi Kälviällä, Alajärvellä ja Vimpelissä.

Lähteet
-------

* Ahonen, Lauri K.: *Suomen Helluntaiherätyksen historia*. Päivä Oy, Gummerus, 1994, ISBN 951-622-603-5

### Viitteet

1. 1 2  Ahonen 1994, s. 131
2. ↑  Historia *Evijärven helluntaiseurakunta*. Viitattu 8.11.2022.
3. ↑  Alajärven Helluntaiseurakunnalla takana 80 toiminnan vuotta *Torstai-lehti*.  31.10.2018. Viitattu 9.11.2022.
**Doerz** on verkossa toimiva paikallisten elämysten ja aktiviteettien ostamiseen tarkoitettu sivusto. 

Doerzissa elämyksiä voivat tarjota sekä yksityishenkilöt että yritykset. 

Yhtiön virallinen nimi on Doerz Co Oy ja sen pääkonttori on Suomen Turussa.

Historiaa
---------

Doerz on perustettu vuonna 2016. Perustaja on Tomi Virtanen. Yrityksen siemenrahoitus on tehty joukkorahoituksella. 

Alun perin yritys perustettiin tarjoamaan jakamistalouden elämyksiä matkailijoille. Vuonna 2021 jo yli puolet alustalla myytävistä elämyksistä oli kuitenkin yritysten tarjoamia, joten jakamistalouden sijaan voidaan puhua laajemmin alustataloudesta.

Tuotteet
--------

### doerz.com

Sivusto, jonka avulla ihmiset etsivät paikallista tekemistä ja aktiviteetteja matkakohteessa tai omassa kotikaupungissaan. 

### Doerz Local

SaaS-tuote, joka on suunnattu matkailun kehittämisestä kiinnostuneille kaupungeille, kunnille ja alueille. 

### Doerz Connect

Tapahtumapohjainen SaaS-tuote, jota käyttävät kaupungit ja alueet, jotka haluavat tarjota lisäarvoa seminaareissa ja tapahtumissa vieraileville matkailijoille.

Lähteet
-------

1. 1 2  Kokkonen, Saara-Miira: Jakamisen halusta syttyi kipinä yrittäjäksi.  *Turun Sanomat*, 25.5.2016.  Artikkelin verkkoversio.
2. ↑  Salomäki, Anne: Doerz is less conversation, more action *Good News from Finland*.  24.04.2017. Good News from Finland.  en
3. ↑    *Aamuset*, 2.8.2017.  TS-Yhtymä.  Artikkelin verkkoversio.
4. ↑  Palokangas, Piritta: Kotimainen matkailuelämysfirma aloitti jakamistalouden alustana – "Nyt 850 elämyksestä yli puolet on yritysten tarjoamia" *Kauppalehti*.  14.4.2021. Kauppalehti. Viitattu 9.1.2022.
5. ↑  About Doerz *fi.doerz.com*. Viitattu 9.1.2022.
6. ↑  Doerz Co Oy: Paikallisten elämyspalveluiden myyntialusta *fi.doerz.com*. Viitattu 9.1.2022.
7. ↑  Paikallisten elämyspalveluiden myyntialusta tapahtumajärjestäjille Doerz Co Oy. Viitattu 9.1.2022.
ÄäninäyteBloop16-kertaiseksi nopeutettu Bloop.Äänitiedostojen kuunteluohjeet

Hydrofonin tuottama spektrogrammi, jossa Bloop erottuu selkeästi.
**Bloop** on erityisen matalataajuuksinen ääni, jonka yhdysvaltalainen NOAA-organisaatio havaitsi useita kertoja laitteillaan veden alla kesällä vuonna 1997. NOAA:n mukaan ääni johtuu Etelämantereen mannerjäätikön järistyksistä ja jäävuorten lohkeamisesta lauttajäästä.*lähde?*

Ääntä havaittiin laitteilla, jotka oli suunniteltu alun perin Neuvostoliiton sukellusveneiden havaitsemiseen. Ääni on havaittu useista eri paikoista, mutta joka kerta sen lähde on ollut samalla alueella Etelä-Amerikan lounaisrannikon tuntumassa, hieman Antarktiksesta pohjoiseen. Ääni havaittiin useilla havaintolaitteilla hyvin kaukaakin lähtöpaikastaan, jopa 5 000 kilometrin päästä.

Katso myös
----------

* Slow down (ääni)

Lähteet
-------

* Kaaro, Jani: *Kaiken oudon ensyklopedia*, s. 67. Helsinki: BTJ Finland, 2009. ISBN 978-951-692-731-5.

Aiheesta muualla
----------------

* ääninäyte NOAA:n nettisivuilla
* Tuning in to a deep sea monster (Arkistoitu – Internet Archive) CNN 13.6.2002
* "Bloop" NOAA Vents Program for Acoustic Monitoring.
* Bloop Watch (Arkistoitu – Internet Archive)
**Jokikylän abiturientit** on Aarne Mustasalon vuonna 1929 Gummeruksen kustantamana ilmestynyt romaani.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Dokumenttimainen romaani kertoo kolmen ison maatilan pojan lukio-opiskeluista Turussa syksyllä 1905. He ovat kotoisin Jokikylästä. Lukion ylimmän luokan oppilaiden ylimielisyys uusia lukiolaisia kohtaan ei juuri poikkea nykyisestä, mutta tuo kokeneisuus tuotiin esiin puheessa. 

Koululaiset kävivät retkillä ja lauloivat paljon. Oihonna oli turkulaistyttö, johon kaikki lukiolaispojat ihastuivat, mutta ihastukset etenivät vain tansseihin koulujen tanssiaisissa ja kävelyihin kaupungin kaduilla. Tunnekuohahdukset vastasivat nykyaikaa.

Abiturientit kävelivät ohuiden kävelykeppien kanssa kasvoillaan cascognelaisilmeet ja työväen samanikäisiä poikia, joita kutsuttiin "hunneiksi", se ärsytti ja he kutsuivat abiturientteja "apinoiksi rusinapuussa". Tämä johti muutamiin tappeluiden mm. Jokikylän poikien ja "hunnien" välillä. 

Venäjän ja Japanin sota mainitaan, Bobrikovin salamurha, Suomen kaartin lopettaminen, Suomessa kerätty adressi ja sen tarjoaminen tsaarille tämän lomaillessa Suomen saaristossa. Kirjoittaja toteaa heikon keisarin jääneen kokonaan panslavistien käsiin. Sekä ylioppilaat että työväki alkoivat protestoida hallitsijan manifestia vastaan. Suomalaiset alkoivat toivoa vapautta satojen vuosien siirtomaa-ajan jälkeen. 30. lokakuuta tehtiin yleislakko Helsingissä työväen johdolla. Virkamiehet, koulut ja yliopistot pohtivat, mitä he uskaltaisivat tehdä. Turussakin alettiin kokoontua mielenosoituskulkueihin. Helsingin yliopiston ylioppilaat ja polysteekkarit olivat yhtyneet lakkoon. Turussa pohdittiin, mitä pitäisi tehdä. Kirjan sankarit olivat koulujen välisissä neuvotteluissa mukana. Keisarin kuvia heitettiin Aurajokeen. Ihmisjoukot, nuoret herrasmiehet ja puotipuksut eikä työväki, alkoivat pahoinpidellä toisia suomalaisia. Huhut kertoivat kasakoiden olevan tulossa palauttamaan järjestyksen. Suojeluskuntia perustettiin järjestyksen valvomiseksi suomalaisin voimin. Kotikylässä käydessään pojat huomaavat siellä ihmisten haluavan asioiden jatkuvan vanhalla rauhallisella tavalla, viis itsenäisyydestä. 

Venäjän opiskelu oli tullut muodolliseksi ja sen kurssit läpäisi suullisessa tentissä ilman kielen osaamista. Mutta ylioppilaskirjoitukset oli tilaisuus, joka kokosi kaikki abiturientit kokeeseen Helsinkiin. Tämä merkitsi myös hyväksijättöä tutulle rouva Sjögrenille, jonka elinkeinona oli toispaikkakuntalaiset lukiolaiset, joille hänen talonsa ja ruokansa oli koti monen vuoden ajan.

**Juonipaljastukset päättyvät tähän.**

Lähteet
-------

1. ↑  Fennica[vanhentunut linkki]